**SJL2 – Nácvičné diktáty**

**1. Nácvičný diktát**

Agáta a Matúš sú už druháci. Spolu čítajú zaujímavé knihy. Bola v škole aj Eliška? Na hodine kreslili žriebätko. Bol tam aj kôň. Volal sa Pejko.

**2. Nácvičný diktát**

Lucka a Branko idú do lesa. Majú košík na huby. Na čistinke skáče zajačik. Zrazu zastavil. Naľakal sa nás? Bež! O chvíľu bude búrka.

**3. Nácvičný diktát**

Jeseň je krásne ročné obdobie. Stromy majú veselé farby. Spolužiaci a Zuzana hľadajú v tráve gaštany. Budeme púšťať na lúke šarkana. Musí fúkať vietor.

**4. Nácvičný diktát**

Psíček a mačička sú kamaráti z rozprávky. Sú to huncúti. Dostali chuť na tortu. Ale čo to do nej dali? Aj ich brucho veľmi bolí. Kosti do torty nedávajte!

**5. Nácvičný diktát**

Na raňajky má chlebík a jahodový džem. Okolo chalúpky behá zlá striga. Hľadá svoju metlu. Ide zametať? Nie! Ona na metle lieta svetom tam a späť. Sleduj večer oblohu. Vidíš ju?

**6. Nácvičný diktát**

Filip, Gabika, fúzy, taxík, stôl, bábätko, strecha, chrúst, vietor, jabĺčko, chobotnica, žirafa, Alexander, gašparko, gunár, húsatko, guma, pero, zošit, škola

**7. Nácvičný diktát**

džús, kuchár, stôl, päta, sŕňa, hrádza, žaba, jogurt, Gregor, saxofón, vŕtačka, dĺžeň, kolobežka, vĺčik, hádzať, džungľa, vôňa, guľôčka, opätok, deväť

